b'\n_START_ARTICLE_\nDesloratadin\n_START_SECTION_\nMehanizem delovanja\n_START_PARAGRAPH_\nDesloratadin je nesedativen, dolgodelujo\xc4\x8di histaminski antagonist s selektivnim antagonisti\xc4\x8dnim delovanjem na periferne histaminske receptorje H\xe2\x82\x81. Po peroralni uporabi selektivno zavira le periferne receptorje H\xe2\x82\x81, saj u\xc4\x8dinkovina ne prehaja v osrednje \xc5\xbeiv\xc4\x8devje. Za razliko od drugih antihistaminskih u\xc4\x8dinkovin bla\xc5\xbei desloratadin tudi zama\xc5\xa1enost nosu (nosno kongestijo), zlasti pri alergijskem rinitisu.\n_START_SECTION_\nUporaba\n_START_PARAGRAPH_\nDesloratadin se uporablja za laj\xc5\xa1anje simptomov alergijskega rinitisa (vnetje nosnih poti zaradi alergije, na primer seneni nahod ali alergija na pr\xc5\xa1ice) pri odraslih in mladostnikih, starih 12 let in ve\xc4\x8d. Uporablja se tudi za laj\xc5\xa1anje simptomov koprivnice.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki so utrujenost, suha usta, glavobol in prebavne motnje.\n_START_SECTION_\nPrimerjava z loratadinom\n_START_PARAGRAPH_\nDesloratadin je poglavitni presnovek loratadina. Randomizirane in nadzorovane klini\xc4\x8dne raziskave, ki bi neposredno primerjale obe u\xc4\x8dinkovini, ne obstajajo. Bolniki, ki niso bili zadovoljni z uporabo loratadina, so v raziskavi poro\xc4\x8dali o enaki ali izbolj\xc5\xa1ani zadovoljenosti z desloratadinom._NEWLINE_V strokovnem \xc4\x8dlanku o varnosti, prena\xc5\xa1anju, u\xc4\x8dinkovitosti, ceni in prijaznosti za bolnika u\xc4\x8dinkovite desloratadin leta 2003 so poro\xc4\x8dali, da je loratadin glede u\xc4\x8dinkovitosti primerljiv s feksofenadinom in drugimi nesedativnimi antihistaminiki, da ne obstajajo dokazi o koristih preklopa bolnikov iz loratadina na desloratadin.'